CELEX: 52004PC0315
Language: fi
Date: 2004-04-27
Title: Ehdotus neuvoston päätös Korean tasavallalle tehtävästä ilmoituksesta telehankinnoista tehdyn Euroopan yhteisön ja Korean tasavallan sopimuksen irtisanomisesta Euroopan yhteisön puolesta

Avis juridique important

|

52004PC0315

Ehdotus neuvoston päätös Korean tasavallalle tehtävästä ilmoituksesta telehankinnoista tehdyn Euroopan yhteisön ja Korean tasavallan sopimuksen irtisanomisesta Euroopan yhteisön puolesta  /* KOM/2004/0315 lopull. - ACC 2004/0107 */  

Ehdotus NEUVOSTON PÄÄTÖS Korean tasavallalle tehtävästä ilmoituksesta telehankinnoista tehdyn Euroopan yhteisön ja Korean tasavallan sopimuksen irtisanomisesta Euroopan yhteisön puolesta(komission esittämä)PERUSTELUTTelehankinnoista tehdyssä Euroopan yhteisön ja Korean tasavallan sopimuksessa, joka allekirjoitettiin Brysselissä ja Koreassa 29. lokakuuta 1997 [1] ja joka tuli voimaan 1.  marraskuuta 1997, määrätään vastavuoroisesta avoimesta ja syrjimättömästä mahdollisuudesta päästä osallisiksi tiettyjen nimeltä mainittujen teletoiminnan harjoittajien hankinnoista. Sopimuksen mukaan Euroopan televiestintämarkkinoiden vapautuessa sopimusta ei enää sovelleta eurooppalaisiin teletoiminnan harjoittajiin, sillä ne eivät kuulu hankintajärjestelyjen piiriin.[1]  EYVL L 321, 22.11.1997, s. 32Korean hallituksen edustajat pyysivät vuonna 2002, että EY:n ja Korean sopimusta telehankinnoista ei enää sovellettaisi Korea Telecom -yritykseen (KT). Tämän pyynnön perusteina olivat yksityistämiskehitys ja Korean väite siitä, että maassa on saavutettu EY:n tasoa vastaava markkinoiden vapautuminen ja että sopimusta ei enää pitäisi soveltaa KT:hen.Korean Brysselissä sijaitseva edustusto on äskettäin vahvistanut haluavansa kiireesti päättää kahdenvälisen sopimuksen voimassaolon mieluiten molemminpuolisella sopimuksella tai vaihtoehtoisesti yksipuolisesti.Korean hallitus pyysi lisäksi, että KT poistettaisiin WTO:n julkisia hankintoja koskevan sopimuksen (GPA) soveltamisalaan kuuluvien tahojen luettelosta. EY vastusti pyyntöä aluksi, mutta peruutti kuitenkin lopulta vastalauseensa syyskuussa 2003 ja hyväksyi sen, että vapautumisen ja kilpailun taso sekä valtion valvonnan tai vaikutuksen puuttuminen oli riittävää, jotta KT voitaisiin poistaa GPA-sopimuksen piiristä.EU:n asianomaista tuotannonalaa, jota edustavat Koreaan sijoittautuneet keskeiset telealan toimittajat, on kuultu telehankinnoista tehdyn EY:n ja Korean sopimuksen voimassaolon päättymisestä, ja ne suhtautuvat myönteisesti Korean ehdottamaan vuoropuheluun tietotekniikasta.Korea on ilmoittanut haluavansa jatkaa vuoropuhelua EY:n kanssa ja aloittaa vuoropuhelun tietotekniikan alalla. Tämä voitaisiin mahdollisesti tehdä EY:n ja Korean puitesopimuksen yhteydessä.Komission olisi tämän vuoksi katsottava, että kahdenvälisen sopimuksen ylläpitäminen ei ole perusteltua, ja EY:n olisi vastattava myönteisesti Korean pyyntöön sopimuksen voimassaolon päättämisestä.Komissiota pyydetään tämän vuoksi hyväksymään oheinen neuvostolle tehtävä ehdotus neuvoston päätökseksi, jonka nojalla voitaisiin ilmoittaa kahdenvälisen sopimuksen yksipuolisesta irtisanomisesta. Sopimuksessa määrätty menettely on asianmukaisin keino irtisanoa sopimus. Koska Korea pyysi ensimmäisenä sopimuksen voimassaolon päättämistä yhteisellä sopimuksella ja ilmaisi halunsa välttää yksipuolista irtisanomista, vaikuttaa asianmukaiselta, että Euroopan yhteisö vastaa Korean pyyntöön sopimuksessa määrätyin järjestelyin ja pyytää Korean hallitusta toimittamaan yhteisölle vastaavan ilmoituksen.2004/0107 (ACC)Ehdotus NEUVOSTON PÄÄTÖS Korean tasavallalle tehtävästä ilmoituksesta telehankinnoista tehdyn Euroopan yhteisön ja Korean tasavallan sopimuksen irtisanomisesta Euroopan yhteisön puolestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan ensimmäisen virkkeen kanssa,ottaa huomioon 22 päivänä huhtikuuta 1997 tehdyllä komission päätöksellä 97/784/EY [2] telehankinnoista tehdyn Euroopan yhteisön ja Korean tasavallan sopimuksen [3] 8 artiklan 5 kohdan,[2]  EYVL L 321, 22.11.1997, s. 32[3]  EYVL L 321, 22.11.1997, s. 30ottaa huomioon komission ehdotuksen, [4][4]  EYVL C [...] [...], s. [...]sekä katsoo seuraavaa:(1) Telehankinnoista tehdyn Euroopan yhteisön ja Korean tasavallan sopimuksen 8 artiklan 5 kohdan mukaan kumpikin sopimuspuoli voi irtisanoa sopimuksen ilmoittamalla aikomuksestaan toiselle sopimuspuolelle.(2) Euroopan yhteisön ja Korean tasavallan sopimus telehankinnoista on käynyt tarpeettomaksi yhteisön teletoiminnan harjoittajien poistuttua sen soveltamisalan piiristä sekä Korean televiestintämarkkinoiden vapautumisen ja Korea Telecom -yrityksen yksityistämisen myötä.(3) Myös Korean tasavalta katsoo, että Euroopan yhteisön ja Korean tasavallan sopimus telehankinnoista on käynyt tarpeettomaksi.(4) Euroopan yhteisön olisi aiheellista irtisanoa Euroopan yhteisön ja Korean tasavallan sopimus telehankinnoista.(5) Neuvoston olisi annettava komissiolle valtuudet ilmoittaa sopimuksen irtisanomisesta.(6) Yksityisten teletoiminnan harjoittajien hankinnoista muistiona tehty Euroopan yhteisön ja Korean tasavallan sopimus [5] olisi pidettävä edelleen voimassa,[5]  EYVL L 321, 22.11.1997, s. 41ON PÄÄTTÄNYT SEURAAVAA:1 artiklaEuroopan yhteisö irtisanoo Euroopan yhteisön ja Korean tasavallan sopimuksen telehankinnoista.2 artiklaNeuvoston puheenjohtaja valtuutetaan nimeämään henkilö, jolla on valtuudet ilmoittaa asiasta Korean tasavallalle.Tehty Brysselissä [...]Neuvoston puolestaPuheenjohtaja[...]